સાબરકાંઠા જિલ્લા પંચાયતની આજે યોજાયેલી સામાન્ય સભામાં જિલ્લા વિકાસ અધિકારી સ્તુતિ ચારણ અને બેફામ બની ગયેલા અધિકારીઓ ઉપર સદસ્યોઓએ રોષ ઠાલવ્યો હતો, અને આક્ષેપ કર્યો હતો કે ડીડીઓની નિમણૂંક થઈ છે ત્યારથી જ તેઓ સરકારી કાર્યક્રમોમાં વ્યસ્ત રહે છે, જેના કારણે ઓફીસમાં સદસ્યો અને મુલાકાતીઓને મળી શકે તે માટે તેમની પાસે ખુબ ઓછો સમય હોય છે, જયારે અધિકારીઓ તેમની મનની મરજી મુજબ જ કામો કરે છે, જેના કારણે પ્રજાકીય કામો અટવાઈ ગયા છે, પુંસરી બેઠક અને કેશરપુરા બેઠકના સદસ્યએ આક્ષેપ કર્યો હતો કે ડેપ્યુટી ડીડીઓની બે જગ્યા ખાલી પડી છે જેના કારણે ખુબ જ હાલાકી પડી છે અને જિલ્લાના વિકાસને અસર થઈ રહી છે, જેથી તાત્કાલિક તેમની જગ્યા પણ ભરવામાં આવે.